ऑनलाइन मिलेगी अब जेएनवीयू की संबद्धता
जेएनवीयूके केंद्रीय कार्यालय स्थित बृहस्पति सभागार में संभागभर में स्थित 225 से अधिक सरकारी प्राइवेट कॉलेजों के संचालक पदाधिकारियों के समक्ष संबद्धता संबंधी पोर्टल का कुलपति प्रो. आरपी सिंह ने क्लिक कर शुभारंभ किया। अब यूनिवर्सिटी की संबद्धता का कार्य ऑनलाइन हो सकेगा।
कॉलेज विकास परिषद के निदेशक प्रो. औतार लाल मीणा ने संभागभर से आए निदेशकों प्राचार्यों का स्वागत किया। कुलपति प्रो. सिंह ने सभी महाविद्यालयों को शैक्षिक उन्नयन के लिए प्रेरित किया तथा विश्वविद्यालय की ओर से सहयोग देने की बात कही। कार्यक्रम में परीक्षा नियंत्रक प्रो. जैताराम विश्नोई ने महाविद्यालयों द्वारा अनुभूत परीक्षा आयोजन संबंधी समस्याओं का निराकरण किया। प्रो. विश्नोई ने बताया कि परीक्षा संबंधी सभी सामग्री ऑनलाइन कर दी गई है। प्राइवेट कॉलेज एसोसिएशन के अध्यक्ष पुखराज रामावत सचिव जगदीश सोलंकी ने महाविद्यालयों द्वारा अनुभूत समस्याओं को कमेटी के समक्ष रखा। अर्जुनसिंह सांखला ने बीएड कॉलेज की ओर से अनुभव की जा रही इंटर्नशिप संबंधी समस्याओं पर चर्चा की। महाविद्यालयों के प्राचार्यों ने परीक्षा व्यवस्था को सुचारु करने संबंधी महत्त्वपूर्ण सुझाव भी दिए। कार्यक्रम के अंत में प्रो. औतार लाल मीणा ने अतिथियों को धन्यवाद दिया।
hin_Deva hin_Deva hin_Deva